Document ID: 32004L0070

Komisijas Direktīva 2004/70/EK
(2004. gada 28. aprīlis),
ar ko groza Padomes Direktīvu 2000/29/EK par aizsardzības pasākumiem pret tādu organismu ievešanu un izplatību Kopienā, kas kaitīgi augiem vai augu produktiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā [1], un jo īpaši tās 14. panta otrās daļas c) un d) punktu,
tā kā:
(1) 2003. gada Pievienošanās akta 20. pantā ir atsauce uz minētā Akta II pielikumu, kurā ir acquis pielāgojumi pievienošanās dēļ. Tomēr II pielikumā principā ir ņemti vērā tikai to tiesību aktu pielāgojumi, kas pieņemti līdz pievienošanās sarunu beigšanas termiņam, t.i., 2002. gada 1. novembrim.
(2) Tomēr jāveic acquis papildu pielāgojumi, jo īpaši tiesību aktiem, kas pieņemti pēc minētā datuma, kā arī tiesību aktiem, kas nav tikuši ietverti II pielikumā vai kam apstākļu izmaiņu dēļ vajadzīgi jauni pielāgojumi.
(3) Direktīva 2000/29/EK pēc 2002. gada 1. novembra ir vairākas reizes grozīta attiecībā uz dažiem noteikumiem, kas pielāgoti ar 2003. gada Pievienošanās aktu.
(4) Ar 2003. gada Pievienošanās aktu Lietuvai uz ierobežotu laiku līdz 2006. gada 31. martam ir piešķirts aizsargājamās zonas statuss attiecībā uz biešu nekrotiskās dzīslu dzeltēšanas vīrusu. Ieteicams grozīt IV pielikuma tekstu, lai atspoguļotu ar Pievienošanās aktu izdarītās izmaiņas.
(5) Ar 2003. gada Pievienošanās aktu Latvijai, Slovēnijai un Slovākijai uz ierobežotu laiku līdz 2006. gada 31. martam ir piešķirts aizsargājamās zonas statuss attiecībā uz Globodera pallida (Stone) Behrens. Ieteicams grozīt IV pielikuma tekstu, lai atspoguļotu ar Pievienošanās aktu izdarītās izmaiņas.
(6) Ar 2003. gada Pievienošanās aktu Maltai uz ierobežotu laiku līdz 2006. gada 31. martam ir piešķirts aizsargājamās zonas statuss attiecībā uz citrusu tristēzas vīrusu (Eiropas celmi). Ieteicams grozīt IV pielikuma tekstu, lai atspoguļotu ar Pievienošanās aktu izdarītās izmaiņas.
(7) Skaidrības nolūkos dažus pēc 2002. gada 1. novembra izdarītos grozījumus ieteicams apvienot vienā tekstā. Dalībvalstīm jādod piemērots laika posms, lai tās īstenotu šīs direktīvas noteikumus, kuri nav ietverti esošajos tiesību aktos.
(8) Tāpēc attiecīgi jāgroza Direktīva 2000/29/EK.
(9) Šajā direktīvā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvu 2000/29/EK groza šādi:
1. Tās I, II, III un IV pielikumu groza saskaņā ar šīs direktīvas I pielikumu.
2. Tās IV pielikuma B daļu groza saskaņā ar šīs direktīvas II pielikumu.
2. pants
Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2004. gada 1. jūnijam izpildītu šīs direktīvas II pielikuma prasības. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas korelācijas tabulu.
Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces.
3. pants
Šī direktīva stājas spēkā no Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienas un saskaņā ar to.
4. pants
Šī direktīva ir adresēta dalībvalstīm.
Briselē, 2004. gada 28. aprīlī

Labels: 20
16
6